— Երկրորդ համաշխարհային պատերազմի ավարտին (երբ իրագործվեց չարագործությունը հրեա ազգի նկատմամբ) աշխարհը պատրաստ էր խոստովանել սեփական մեղավորությունը այդ ժողովրդի հանդեպ, քանզի այն կատարվել էր ոչ թե քաղաքակիրթ ժողովուրդների աչքից հեռու, այլ հենց Եվրոպայում։ Ասենք, որ հրեա ազգն էլ, ի տարբերություն մեզ, ավելի կազմակերպված էր, ավելի նախապատրաստված ինտելեկտուալ ու քաղաքական առումներով, ֆինանսապես առավել հարուստ էր, որպեսզի պաշտպաներ իր օրինական իրավունքները։ Ավելին, հրեա ազգը պատրաստ էր ստեղծել իր սեփական պետությունը, որին ձգտում և ինչը իրականացնում էր հետևողականորեն համարյա 20-րդ դարի ողջ առաջին կեսում։